Wikimedia Commons .td_uid_2_6136302f00475_rand.td-a-rec-img{text-align:left}.td_uid_2_6136302f00475_rand.td-a-rec-img img{margin:0 auto 0 0} Illum tħabbret il-mewt ta' Sarah Harding li kellha 39 sena. Hi kienet kantanta mal-grupp Ingliż Girls Aloud li kellu 21 diska li laħqu t-Top 10 ta' singles tar-Renju Unit. Omm Harding ħabbret il-mewt tat-tifla tagħha fuq Instagram u spjegat li kienet ilha tiġġieled kontra l-marda tal-kanċer tas-sider għal sena. "Naf biċ-ċert li n-nies mhux se jiftakru kif Sarah mietet bil-kanċer imma se jiftakru t-talent tagħha u d-diski li kantat fil-karriera mużikali tagħha," qalet ommha fil-post fuq Instagram. F'Awwissu tas-sena l-oħra Harding ħabbret li kienet qed tieħu l-kimoterapija minħabba li kellha l-marda tal-kanċer. Din is-sena hija ppubblikat ktieb li fih iddeskriviet il-ħajja tagħha bil-kanċer u l-avvenimenti li wasslu għal dan. Flimkien mal-ktieb, Harding ħarġet ukoll is-single "Wear It Like a Crown" din is-sena u l-qligħ tad-diska qed jingħata lill-karità. .td_uid_3_6136302f008b4_rand.td-a-rec-img{text-align:left}.td_uid_3_6136302f008b4_rand.td-a-rec-img img{margin:0 auto 0 0}